“Demokratlashtirish va inson huquqlari” jurnali tahririyatining faoliyatini qoʻllab-quvvatlash toʻgʻrisida
(resolution, 2022-04-05)

Oʻzbekiston Respublikasi Prezidentining “Inson huquqlari boʻyicha Oʻzbekiston Respublikasi Milliy markazi faoliyatini takomillashtirish toʻgʻrisida” 2018-yil 10-dekabrdagi PQ-4056-son qarori ijrosini taʼminlash hamda “Demokratlashtirish va inson huquqlari” jurnali tahririyatining faoliyatini samarali tashkil qilish, uning moddiy-texnika bazasini mustahkamlash maqsadida Vazirlar Mahkamasi qaror qiladi: 1. Quyidagilar: “Demokratlashtirish va inson huquqlari” jurnali tahririyati mustaqil yuridik shaxs maqomiga ega boʻlmagan, Inson huquqlari boʻyicha Oʻzbekiston Respublikasi Milliy markazining (keyingi oʻrinlarda Markaz deb ataladi) tarkibiy boʻlinmasi ekanligi; Oʻzbekiston Respublikasi Prezidentining “Oʻzbekiston Respublikasida yuridik jurnallar tizimini yanada rivojlantirish chora-tadbirlari toʻgʻrisida” 2005-yil 18-oktabrdagi PQ-203-son qarori bilan “Demokratlashtirish va inson huquqlari” jurnalining asosiy vazifalari belgilanganligi maʼlumot uchun qabul qilinsin. 2. Quyidagilar: xodimlari umumiy cheklangan soni 18 nafar boʻlgan “Demokratlashtirish va inson huquqlari” jurnali tahririyati tuzilmasi 1-ilovaga muvofiq; “Demokratlashtirish va inson huquqlari” jurnali tahririyati xodimlari mehnatiga haq toʻlash razryadlari 2-ilovaga muvofiq tasdiqlansin. Markaz direktoriga, zarur hollarda, “Demokratlashtirish va inson huquqlari” jurnali tahririyatining (keyingi oʻrinlarda tahririyat deb ataladi) tuzilmasiga xodimlarning belgilangan umumiy cheklangan soni va mehnatga haq toʻlash fondi doirasida oʻzgartirishlar kiritish huquqi berilsin. 3. Markaz direktoriga: yillik mehnatga haq toʻlash fondining 50 foizi miqdorida tahririyat xodimlarini moddiy ragʻbatlantirish maxsus fondini tashkil qilishga; moddiy ragʻbatlantirish maxsus fondi hisobidan yuqori kasb mahoratiga ega boʻlgan va tahririyat faoliyatining samaradorligini oshirishga hissa qoʻshayotgan xodimlarning lavozim maoshlariga ustamalar belgilash hamda tahririyat xodimlariga bir yoʻla mukofotlar toʻlash va moddiy yordam koʻrsatishga ruxsat berilsin. 4. Belgilansinki: “Demokratlashtirish va inson huquqlari” jurnalini sotish va reklamadan tushadigan mablagʻlar, Oʻzbekiston Respublikasi Davlat budjeti mablagʻlari va qonunchilik hujjatlari bilan taqiqlanmagan boshqa manbalar tahririyat faoliyatini moliyalashtirish manbalari hisoblanadi; tahririyat faoliyatini moliyalashtirish uchun Oʻzbekiston Respublikasi Davlat budjeti mablagʻlari tahririyat xarajatlarining oʻz daromadlari bilan qoplanmagan qismi uchun ajratiladi; 2019-yil 1-dekabrdan boshlab haq toʻlash razryadlariga koʻra tahririyat xodimlari lavozim maoshini aniqlashda tarif koeffitsiyentlari 1,7 baravar koʻpaytirilgan miqdorda qoʻllaniladi. 5. Markaz Oʻzbekiston Respublikasi Moliya vazirligi bilan birgalikda 2020-yil 1-martga qadar Markazning budjetdan tashqari mablagʻlari va Oʻzbekiston Respublikasi Davlat budjeti mablagʻlari hisobidan tahririyatning moddiy-texnik bazasini yangilash uchun zarur boʻlgan mebel, inventarlar, kompyuter texnikasi va boshqa asbob-uskunalar hamda axborot-kommunikatsiya texnologiyalarini xarid qilish choralarini koʻrsin. 6. Oʻzbekiston Respublikasi Moliya vazirligi Markazga Oʻzbekiston Respublikasi Davlat budjeti mablagʻlari hisobidan “Damas” rusumli 1 ta avtotransport vositasini sotib olish uchun zarur mablagʻlar ajratsin va saqlash uchun limit belgilansin. 7. Mazkur qarorning bajarilishini nazorat qilish Vazirlar Mahkamasining Yoshlar siyosati, madaniyat, maʼnaviyat, ommaviy axborot vositalari, ijodiy va jamoat tashkilotlari masalalari kotibiyatiga yuklansin. Bosh muharrir Masʼul kotib Bosh muharrir oʻrinbosari Axborot kommunikatsiya texnologiyalari va bosma nashrlarning elektron shakli xizmati boʻlimi 2 Buxgalteriya 2 Tashkiliy ijodiy guruh 3 Kadrlar boʻyicha inspektor Marketing, reklama va targʻibot boʻlimi 3 Tahririyatning texnik guruhi 3 Xoʻjalik ishlari mudiri T/r Lavozim Mehnatga haq toʻlash razryadlari 1. Bosh muharrir 16 2. Bosh muharrir oʻrinbosari 15 3. Masʼul kotib 14 4. Bosh hisobchi 13 5. Ijodiy (texnik) guruh rahbari 13 6. Boʻlim boshligʻi 13 7. Katta tahrirchi 11 8. Katta muharrir 11 9. Tarjimon 11 11. Bosh mutaxassis 11 12. Yetakchi mutaxassis 10 13. Mutaxassis (iqtisodchi) 9 14. Texnik mutaxassis 6 15. Kadrlar boʻyicha inspektor 4 16. Xoʻjalik ishlari mudiri 3